Will Smith sê jammer oor Oscars-klap | Maroela Media
Will Smith sê jammer oor Oscars-klap
Will Smith het die Oscar vir beste akteur gewen. Hy het tranerig om verskoning gevra nadat hy die komediant Chris Rock op die verhoog geklap het oor 'n grap wat hy gemaak het oor Smith se vrou, Jada Pinkett Smith. (Foto: Robyn Beck/AFP)
Die akteur Will Smith het op sosiale media om verskoning gevra vir die petalje tydens die 94ste jaarlikse Oscar-toekenningsgeleentheid wat die wêreld aan die praat het.
Smith, wat kort na die voorval vereer is met sy eerste goue beeldjie vir sy rol in die fliek King Richard, het Sondagaand die komediant en akteur Chris Rock 'n klap gegee op die Oscars-verhoog omdat dié 'n grap oor sy vrou, Jada Pinkett Smith, gemaak het.
Rock was op die verhoog om die beeldjie vir beste dokumentêr uit te deel. Hy het na Pinkett Smith, wat 'n kaalkop weens haar stryd met alopesie ('n immuunsiekte wat haarverlies tot gevolg het) het, gewys en 'n grap gemaak oor die 1997-fliek G.I. Jane.
Demi Moore het destyds opslae gemaak toe sy haar lang, donker lokke afgeskeer het vir die hoofrol in dié fliek.
Smith het Maandag op Instagram gesê sy gedrag was "onaanvaarbaar en onverskoonbaar".
"Geweld in al sy vorme is giftig en vernietigend. Grappe wat met my die spot dryf, is deel van die werk, maar 'n grap oor Jada se mediese toestand was net te veel vir my en ek het emosioneel gereageer," het Smith geskryf.
"Chris, ek wil in die openbaar vir jou om verskoning vra. Ek het onvanpas opgetree en ek was verkeerd. Ek is verleë en my dade is nie sprekend van die man wat ek wil wees nie. Daar is geen plek vir geweld in 'n wêreld van liefde en goedheid nie."
Hy het ook weer om verskoning gevra aan die Akademie, wat die Oscars-geleentheid aanbied, nadat hy Sondagaand tranerig tydens sy bedankingstoespraak ook gesê het hy "hoop die Akademie nooi hom weer terug [na die Oscars]".
Will Smith klap die komediant Chris Rock op die verhoog tydens die Oscars-geleentheid. (Foto: Robyn Beck/AFP)
"Ek wil ook om verskoning vra aan die Akademie, die vervaardigers van die program, almal wat die geleentheid bygewoon het en almal wat wêreldwyd gekyk het. Ek wil ook graag om verskoning vra aan die Williams-familie en my King Richard-familie. Ek het diep berou dat my gedrag 'n klad gelaat het op wat andersins 'n pragtige reis vir ons almal was."
King Richard handel oor Richard Williams, pa van die tennissterre Venus en Serena, en hulle reis na tennissukses.
Smith het Sondagaand in sy toespraak gesê Williams was 'n "heftige verdediger" van sy familie.
"Kuns boots die lewe na. Ek lyk nou soos die gekke pa, net soos wat hulle gesê het oor Richard Williams. Maar die liefde laat jou vreemde dinge doen."
Smith se verskoning op Instagram kom ure nadat die Akademie sy gedrag veroordeel het en gesê het dit oorweeg moontlike sanksies.
"Ons het amptelik 'n formele ondersoek oor die voorval van stapel gestuur en sal ingevolge ons verordeninge, gedragskode en Kaliforniese wetgewing verdere stappe doen," lui 'n verklaring deur die Akademie.
Talle bekendes het ook heftig op Smith se uitbarsting gereageer – terwyl sommige sy gedrag verdedig het, het ander dit veroordeel as 'n vertoning van "toksiese manlikheid".
Los Angeles se polisiedepartement het intussen aan Variety gesê Rock het die geleentheid om 'n formele klag teen Smith te lê van die hand gewys.
Rock het ook nog nie in die openbaar kommentaar gelewer oor die voorval nie.
Room van teater by KKNK te sien
Chris rock is 'n idioot. Will Smith moet die man net vermy.
Jy moet ingeteken wees om te stem25-21Jy moet ingeteken wees om te stem
Jy kan nie iemand klap as jy nie hou van wat hy sê nie al is dit hoe persoonlik. Dink net jou klapvoos sou die ANC ministers gewees het as ons begin klappe uitdeel want niemand stem saam met wat hulle sê nie. Alles het perke en Will Smith het die perk oorskry. Hy gaan 'n groot prys betaal vir daai klappie. Ek dink ook sy Hollywood dae is getel.
Jy moet ingeteken wees om te stem26-28Jy moet ingeteken wees om te stem
Hy het die Oscar verdien met daardie "vertoning". En die snot en trane na die tyd.
Jy moet ingeteken wees om te stem23-6Jy moet ingeteken wees om te stem
Geen simpatie…. Dumb and Dumber
Jy moet ingeteken wees om te stem15-11Jy moet ingeteken wees om te stem
Mense verstaan hierdie hele storie verkeerd. Dis nie persoonlik nie. Rock het nie Smith se vrou aangeval nie. Dis deel van die Oscars en die Golden Globes. Hulle noem dit "Roasting" en dis hoekom hulle komediante kry om seremonie meesters te wees. Hulle grap met almal. Ricky Gervais het talle jare vanaf 2010 die Golden Globes ding gedoen en almal het deurgeloop onder sy skerp tong. Dis deel van die hele seremonie en word verwag. Smith het kinderagtig opgetree. Eers gelag en toe hy sien sy vrou wip haar, toe wil hy opspring en kaartmannetjie wees. Punt is, dit was… Lees meer »